Diari Oficial de la Generalitat Valenciana


Sumari del DOGV 2367, del 17-10-1994 (1994/832671)

ORDRE de 5 de setembre de 1994, de La Conselleria d'Educació i Ciència per la qual s'autoritza l'obertura i funcionament d'un centre docent privat d'Educació Especial anomenat Centro de Paràlisis Cerebral Infantil Cruz Roja, de València.
---------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/09/05/(4)/dof/vci/html**

### Dades del document

Número de DOGV
:   2367

Data del DOGV
:   17-10-1994

Secció del DOGV
:   DISPOSICIONS GENERALS

Número del document
:   1994/832671


Data del document
:   05-09-1994

Organisme emissor
:   Conselleria de Educació i Ciència

Tipus de document
:   Ordre

Correcció d'errades

ORDRE de 5 de setembre de 1994, de la Conselleria d'Educació i Ciència per la qual s'autoritza l'obertura i funcionament d'un centre docent privat d'Educació Especial anomenat Centro de Parálisis Cerebral Infantil Cruz Roja, de València. [94/6500]  
Vist l'expedient incoat a instància del representant de la Cruz Roja EspaÑola Asamblea Provincial de València en què sol·licita l'autorització d'obertura i funcionament d'un centre docent privat de nova creació anomenat centro de Parálisis Cerebral Infantil Cruz Roja, d'Educació Especial, amb 8 unitats, situat al carrer Alboraia, 4 i 6 de València.  
Vist que per una resolució de la Direcció General de Centres Docents, de 8 d'octubre de 1993, s'ha aprovat l'expedient i projecte d'obres per a la creació de l'esmentat centre, per complir els requisits mínims establerts en l'ordre 7.847, de 26 de març de 1981, del Ministeri d'Educació i Ciència.  
Vist que l'expedient ha sigut tramitat per la Direcció Territorial de València, la qual, a la vista dels informes favorables emesos per la unitat d'Inspecció Educativa i la Unitat Tècnica de Construccions, eleva, igualment, proposta favorable a aquest.  
Vistos la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris i l'Ordre del Ministeri d'Educació i Ciència, de 26 de març de 1981 (BOE de 6 d'abril), per la qual s'aproven els programes de necessitats per a la redacció dels projectes de construcció i adaptació de centres d'Educació Especial.  
Fent ús de les atribucions que em confereix l'article 35 de la Llei de Govern Valencià,  
ORDENE:  
únic  
Autoritzar l'obertura i funcionament, del centre docent privat d'Educació Especial Centro de Parálisis Cerebral Intantil Cruz Roja, la titularitat del qual correspon a Cruz Roja EspaÑola Asamblea Provincial de València, situat al carrer d'Alboraia, 4 i 6, de València, amb número de codi 80376750 i una capacitat total de 8 unitats i 78 llocs escolars.  
DISPOSICIó ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs caldrà comunicar-ho prèviament al conseller d'Educació i Ciència, tal com exigeix l'article 110.3 de la Llei 30/1992.  
València, 5 de setembre de 1994  
El conseller d'Educació i Ciència,  
JOAN ROMERO I GONZáLEZ


Còpia Permalink ELI